Ας κάνουμε το διάστημα προσωπικό!
Για σένα, και σένα, και σένα, και σένα... και σένα!
Είναι εύκολο!
Απλώς συνδεθείτε με το κινητό σας στον προσωπικό σας νανο-δορυφόρο.
Απλό. Δεν τρέχει τίποτα.
Ζώντας στον 21ο αιώνα, έχουμε όλοι μας την εντολή
να σπρώχνουμε τα όρια της τεχνολογίας και των επιστημονικών ανακαλύψεων
στο παρακείμενο δυνατό.
Αυτό σημαίνει ότι τα όρια μεγαλώνουν καθώς τα εξερευνούμε,
και αυτή η νέα δυνατότητα του διαστήματος μάς ανοίγει νέες διαστάσεις.
Η ιδέα είναι να σας συνδέσουμε άμεσα στο διάστημα.
Έχουμε βρει τα ακόλουθα πέντε σημεία κλειδιά της εξατομίκευσης
επειδή πιστεύουμε
ότι το διάστημα και η εξατομίκευση είναι μια ανθρώπινη εμπειρία.
Νούμερο ένα:
Θα έχετε άμεση πρόσβαση στον δικό σας νανο-δορυφόρο.
Νούμερο δύο: Θα έχετε την ιδιοκτησία του νανο-δορυφόρου,
δηλαδή μπορείτε να τον αγοράσετε.
Νούμερο τρία: Απεικονίζουμε μια άνευ προηγουμένου μεγάλη περιοχή κάλυψης.
Νούμερο τέσσερα: Οι εφαρμογές στις οποίες θα έχετε πρόσβαση
θα σχετίζονται με την προσωπική σας ζωή και με την προσωπική σας κατάσταση.
Και ίσως το σημαντικότερο σημείο είναι το νούμερο πέντε:
Θα έχετε κίνητρο, αισθήματα, ενθουσιασμό,
καθώς θα μπορείτε να δείτε τη Γη από το διάστημα.
Πιστεύουμε ότι το κινητό σας είναι το εργαλείο κλειδί
για να συνδεθείτε στο διάστημα,
έτσι έχουμε το μοντέλο ότι το κινητό είναι η άμεση διεπαφή για το διάστημα.
Ή υπάρχει κάποιος στο κοινό που δεν έχει κινητό τηλέφωνο;
Εντάξει, τέλεια! Όλοι έχετε κινητά!
Εσείς και άλλα 7,1 δισεκατομμύρια άνθρωποι στον πλανήτη Γη
μπορείτε να συνδεθείτε στο διάστημα.
Από το 2014, ο αριθμός των κινητών
θα ξεπεράσει τον παγκόσμιο πληθυσμό,
επειδή υπάρχει μια έκρηξη στα κινητά τηλέφωνα,
είναι πραγματικά συναρπαστικό.
Γι' αυτό έχουμε το σχέδιο να κάνουμε το διάστημα προσωπικό για σας,
να εγκαταστήσουμε έναν σχηματισμό από 88 νανο-δορυφόρους για απεικόνιση της Γης.
Οι συμβατικοί δορυφόροι για επικοινωνία
έχουν το μέγεθος ενός σχολικού λεωφορείου.
Είναι περίπου το μισό από αυτή την αίθουσα,
οπότε βλέπετε τη διαφορά μεταξύ εκείνου και αυτού του νανο-δορυφόρου.
Αυτοί οι νανο-δορυφόροι είναι τα νέα διαστημικά συστήματα επιστήμης-τεχνολογίας
που είναι δυνατά λόγω της σμίκρυνσης μικρο-εξαρτημάτων
καθώς και εμπορικά διαθέσιμα εξαρτήματα,
έτσι μπορούμε να χρησιμοποιήσουμε τα εξαρτήματα αυτού του τηλεφώνου
σε αυτό το μοντέλο 1:1.
Το διάστημα είναι πολύ κοντά μας.
Ξεκινάει μόλις στα 100 χιλιόμετρα, εκεί βρίσκεται η γραμμή Κάρμαν,
το όριο ανάμεσα στην ατμόσφαιρα της Γης και του διαστήματος.
Αυτός ο αστερισμός θα λειτουργεί σε υψόμετρο ανάμεσα σε 200 και 400 χλμ,
αρκετά χαμηλά και πολύ κοντά στη Γη.
Θα είναι δυνατές νέες εφαρμογές, όπως η επαυξημένη πραγματικότητα,
αλλά θα βελτιώσει και παραδοσιακές εφαρμογές,
όπως την παρακολούθηση των δασικών πυρκαγιών.
Θέλω να σας δώσω μια πρωτότυπη εφαρμογή,
για παράδειγμα, με τα δεδομένα που παράγει ο δορυφόρος,
μπορούμε να φτιάξουμε έναν τρισδιάστατο χάρτη θερμοκρασίας της Αυστραλίας,
και μπορούμε να βρούμε τοπικά τις θερμοκρασίες
και μόλις χτυπήσουν οι θερμοκρασίες τους 300°C,
όταν δηλαδή το ξύλο αρχίζει να πιάνει φωτιά, και μοιάζει κάπως έτσι,
μια άμεση ειδοποίηση θα αποστέλλεται στην πυροσβεστική,
και μπορούν να δουν στα κινητά τους
ότι πρέπει να πάνε και να σβήσουν αμέσως τη φωτιά.
Αλλά κι εσείς μπορείτε να δείτε στο τηλέφωνό σας:
Η φωτιά είναι εκεί, φτάνει τόσο μακριά; Πού είναι οι αγαπημένοι μου;
Πριν από τρεις μέρες πήγα στο Περθ, στη Δυτική Αυστραλία,
και άκουσα ότι στις Κάτω Χώρες υπήρχε μια τρομερή καταιγίδα,
μια γιγαντιαία καταιγίδα,
και θα μου άρεσε να τσέκαρα στο κινητό μου:
ήταν ασφαλές το αυτοκίνητό μου ή έπεσε πάνω του κανένα δέντρο;
Θα μπορούσε να είναι και μια εφαρμογή.
Αλλά η μεγαλύτερη δυνατή εφαρμογή,
πιστεύω ότι είναι η επαυξημένη πραγματικότητα.
Έτσι θα φαντάζεστε ότι βρίσκεστε εικονικά στα πιο συναρπαστικά μέρη.
Θα μπορούσατε να πάτε σε ένα σαφάρι, ή για ορειβασία,
και να φανταστείτε ότι σκαρφαλώνετε εικονικά στα ψηλότερα βουνά,
όπως το Όρος Έβερεστ.
Αυτός είναι ο Πάτρικ Χόλινγκγουορθ,
τον συνάντησα στην Αυστραλία πριν από τέσσερις μέρες,
και έχει όντως σκαρφαλώσει στο Όρος Έβερεστ.
Θα είχε μεγάλη αξία να κάνετε μια εικονική ορειβασία πριν την κανονική,
να προετοιμαστείτε για την πραγματική αποστολή,
έτσι ώστε να μπορείτε να βελτιστοποιήσετε τις επιλογές σας,
και να μην είστε αμέσως στο χείλος του γκρεμού,
επειδή η πίεση στο βουνό είναι μόλις το ένα τρίτο από την ατμόσφαιρα στη Γη.
Γι' αυτό το λόγο αυτός ο σχηματισμός 88 νανο-δορυφόρων
θα αλλάξει το πώς βλέπετε τη Γη.
Θα σας δώσει μια εκτελεστική δύναμη να είστε παντού οποιαδήποτε στιγμή.
Έχουμε επιβεβαιώσει αυτό το όραμα με έναν αστροναύτη,
αυτός είναι ο Λίροϊ Τσιάο, πέρασε 229 μέρες στο διάστημα.
Τον γνώρισα πριν από τρεις εβδομάδες στο Διεθνές Συνέδριο Αστροναυτικής,
που έγινε στο Πεκίνο, στην Κίνα,
και έγραψε ένα προσωπικό μήνυμα, ειδικά γι' αυτό το κοινό,
επιβαβαιώνοντας αυτό το όραμα,
και θα ήθελε να βιώσετε το ίδιο πράγμα που βίωσε και αυτός στο διάστημα.
«Η εμπειρία της διαστημικής πτήσης είναι ένα γεγονός που αλλάζει τη ζωή σου.
Η θέα της Γης από χαµηλή περίγεια τροχιά
αφήνει τη μεγαλύτερη εντύπωση.
Σε έναν περίπατο στο διάστημα, κοιτούσα ευθεία κάτω.
Δεν έβλεπα το διαστημόπλοιο.
Ένιωσα σαν ένας δορυφόρος που πετούσε πάνω από τη Γη.
Καθώς παρακολουθούσα τις ηπείρους και τους ωκεανούς να περνούν,
εντυπωσιάστηκα από την ενσταλάζουσα ομορφιά και ηρεμία.
Αν όλοι οι ηγέτες του κόσμου μπορούσαν να έχουν αυτή την εμπειρία,
ίσως να είχαμε λιγότερες διαμάχες στον πλανήτη μας».
Αυτό είναι σήμερα το κάλεσμά μου, σε αυτό το κοινό,
πάρτε μέρος στη νέα φυλή για το διάστημα!
Σας ευχαριστώ.
(Χειροκρότημα)